เรียนท่านพนักงานเจ้าหน้าที่สำนักงานเขตสัมพันธวงศ์ / สถานีตำรวจนครบาลพลับพลาไชย2

เรื่อง ขอให้พนักงานเจ้าหน้าที่เข้าตรวจสอบ ชี้แจง ทำความเข้าใจ ที่บ้านเลขที่ 1028/3 ตรอกวานิช2 ซอยดวงตะวัน ถนนเจริญกรุง เขตสัมพันธวงศ์ กรุงเทพมหานคร 10100

โดยขอร้องเรียนในกรณี...

1. ขอให้งดใช้เสียงหลัง เวลา 23.00 น. เนื่องจากมีการจับกลุ่มพูดคุยกันเสียงดัง อีกทั้งสูบบุหรี่ส่งกลิ่นเหม็น เป็นการรบกวนเวลาพักผ่อน (ในกรณีนี้โปรดส่งเจ้าหน้าที่สายตรวจเข้ามาดำเนินการตรวจสอบและตักเตือน ช่วงเวลา 00.00 น. - 01.00 น.)

2. ขอให้งดสูบบุหรี่ / จุดธูป ที่บริเวณหน้าบ้านของผู้สูบ ขอให้เข้าไปสูบด้านในของตัวบ้านตนเองเท่านั้น เนื่องจากควันและกลิ่นรบกวน ภายในบ้าน ห้องนอน และภายในบ้านของผู้ร้องมีผู้ที่แพ้ควันบุหรี่พักอาศัยอยู่ 

ทั้งหมดนี้อาจเข้าข่ายความผิดตาม พระราชบัญญัติ การสาธารณสุข ปีพุทธศักราช 2535  หมวดที่ 5 "เหตุรำคาญ" มาตรา 25 ในกรณีที่มีเหตุอันอาจก่อให้เกิดความเดือดร้อน แก่ผู้ที่อยู่อาศัยในบริเวณใกล้เคียง หรือผู้ที่ต้องประสบกับเหตุนั้น ดังต่อไปนี้ ให้ถือว่าเป็นเหตุรำคาญ การกระทำใด ๆ อันเป็นเหตุให้เกิดกลิ่น แสง รังสี เสียง ความร้อน สิ่งมีพิษ ความสั่นสะเทือน ฝุ่น ละออง เขม่า เถ้า หรือกรณีอื่นใด จนเป็นเหตุให้เสื่อมหรืออาจเป็นอันตรายต่อสุขภาพ (***หน้าที่รับผิดชอบของสำนักงานเขตสัมพันธวงศ์) 

และอาจความผิดตามประมวลกฎหมายอาญา มาตรา 370 ผู้ใดส่งเสียงหรือทำให้เกิดเสียงหรือกระทำความอื้ออึงโดยไม่มีเหตุอันควรจนทำให้ประชาชนตกใจหรือเดือดร้อน (***หน้าที่รับผิดชอบของสถานีตำรวจนครบาลพลับพลาไชย2) 

นับเป็นการร้องเรียนครั้งที่ 1 / 2566 (ลงวันที่ 25 มิถุนายน 2566)

หากผู้ถูกร้องไม่มีการดำเนินการแก้ไข นำไปสู่การละเมิดรบกวนในอนาคต ขอใช้สิทธิ์ในการร้องเรียนครั้งที่ 2 , 3 และเมื่อถึงขั้นสุดท้ายขอให้ทางสำนักงานเขตสัมพันธวงศ์ / สถานีตำรวจนครบาลพลับพลาไชย2 โปรดส่งเรื่องต่อไปยังชั้นศาล เพื่อหาข้อยุติต่อไป เนื่องจากผู้ร้องเรียนได้ทำการพูดคุยโดยเหตุผลหลายครั้งแล้ว จึงไม่ขอไกล่เกลี่ยในกรณีใดอีก

ขอแสดงความนับถือ

หมายเหตุ : ขอรบกวนท่านเจ้าหน้าที่ ส่งเรื่องประสานงานไปยังทั้งสองหน่วยงาน คือ "สำนักงานเขตสัมพันธวงศ์" และ "สถานีตำรวจนครบาลพลับพลาไชย2" ต่อไป

ขอบพระคุณมากครับ